CELEX: 32017R0200
Language: fi
Date: 2017-02-01 00:00:00
Title: Komission täytäntöönpanoasetus (EU) 2017/200, annettu 1 päivänä helmikuuta 2017, tiettyjen tavaroiden luokittelusta yhdistettyyn nimikkeistöön

7.2.2017   
            
            
               FI
            
            
               Euroopan unionin virallinen lehti
            
            
               L 32/15
            
         KOMISSION TÄYTÄNTÖÖNPANOASETUS (EU) 2017/200,
   annettu 1 päivänä helmikuuta 2017,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
   sekä katsoo seuraavaa:
   
               (1)
            
            
               Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä helmikuuta 2017.
      
         
            Komission puolesta,
         
         
            puheenjohtajan nimissä
         
         Stephen QUEST
         
            Pääjohtaja
         
         
            Verotuksen ja tulliliiton pääosasto
         
      
   
   
      (1)  EUVL L 269, 10.10.2013, s. 1.
   
      (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Sähkölaite, joka käyttää digitaalisten radiolähetysten tekniikkaa (DAB) ja taajuusmodulaatiotekniikkaa (FM) radiolähetysten vastaanottamiseen. Laitteen kokonaismitat ovat noin 115 × 180 × 120 mm, ja se pystyy toimimaan ilman ulkoista voimanlähdettä.
                  Laite on varustettu sisäänrakennetulla kaiuttimella, Bluetooth / A2DP (Advanced Audio Distribution Profile) -profiililla (jonka avulla laite pystyy toistamaan ääntä langattomasti äänen toistolaitteista, kuten MP3-soittimista, jotka on myös varustettu Bluetooth/A2DP-profiililla), liitäntä kuulokkeita varten ja liitäntä ulkoista virtamuunninta varten.
               
               
                  8527 19 00 
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XVI jakson 3 huomautuksen ja CN-koodien 8527  ja 8527 19 00  nimiketekstien mukaisesti.
                  Radiolähetysten vastaanottotoiminnon lisäksi laite ottaa vastaan, muuntaa ja lähettää dataa (A2DP-profiilin avulla), mikä on nimikkeeseen 8517  kuuluva toiminto (ks. komission täytäntöönpanoasetus (EU) 2016/2224 (1)). Sen vuoksi laitetta ei voida katsoa äänen toistolaitteeseen (nimikkeeseen 8519  kuuluva toiminto) yhdistetyksi.
                  Laite on sen vuoksi luokiteltava CN-koodiin 8527 19 00  yleisradiovastaanottimeksi, johon ei ole yhdistetty äänen toistolaitetta.
               
            
         (1)  Komission täytäntöönpanoasetus (EU) 2016/2224, annettu 5 päivänä joulukuuta 2016, tiettyjen tavaroiden luokittelusta yhdistettyyn nimikkeistöön (EUVL L 336, 10.12.2016, s. 22).